
Nr. 20797 din 18.09.2023
REFERAT DE APROBARE 
la proiectul de hotărâre privind aprobarea Actului Adițional nr. 9 la Contractul de Delegare a Gestiunii Serviciului de alimentare cu apă şi de canalizare, încheiat la data de 09.11.2009 între Asociația de Dezvoltare Intercomunitară Apă-ADIA Ilfov, în numele și pe seama UAT membre, în calitate de Delegatar și S.C. Apă-Canal Ilfov S.A., în calitate de Delegat (Operator)
I. Prin adresa cu nr. 119 din 13.09.2023, înregistrată la Primăria comunei Cornetu, județul Ilfov sub nr. 20698 din 13.09.2023, Asociația de Dezvoltare Intercomunitară Apă - ADIA Ilfov ne comunică necesitatea îndeplinirii cu celeritate a măsurilor dispuse prin:

- Nota de control A.N.R.S.C. încheiată la data de 06.01.2023 înregistrată în RUC seria A nr. 1351373 la poziția 10, la Asociația de Dezvoltare Intercomunitară Apă – ADIA Ilfov înregistrată cu nr. 619/06.01.2023;
- Nota de control A.N.R.S.C. încheiată la data de 06.01.2023 înregistrată în RUC seria A nr. 236447 la poziția 48, la societatea Apă – Canal Ilfov S.A. înregistrată cu nr. 495/06.01.2023.

II. În acest scop, este necesar ca toate unitățile administrativ-teritoriale din compunerea asociației să emită hotărâri de consiliu local prin care să se aprobe:

- forma Actului Adițional nr. 9 la Contractul de Delegare a Gestiunii Serviciului de alimentare cu apă şi de canalizare, încheiat la data de 09.11.2009 între Asociația de Dezvoltare Intercomunitară Apă-ADIA Ilfov, în numele și pe seama UAT membre, în calitate de Delegatar și S.C. Apă-Canal Ilfov S.A., în calitate de Delegat (Operator);

- modificarea și actualizarea ,,Regulamentului de organizare și funcționare al serviciului de alimentare cu apă și de canalizare”, anexă la Contractul de Delegare, cu respectarea prevederilor Regulamentului-cadru al serviciului de alimentare cu apă și de canalizare aprobat prin Ordinul A.N.R.S.C. nr. 88/2007;

- modificarea și actualizarea ,,Caietului de sarcini a serviciului de alimentare cu apă și de canalizare”, în conformitate cu prevederile Caietului de sarcini-cadru, aprobat prin Ordinul Președintelui A.N.R.S.C. nr. 89/2007;
- modificarea și actualizarea ″Inventarului bunurilor mobile și imobile, proprietate publică sau privată a unităților administrativ-teritoriale”, aferente serviciului, la Contractul de Delegare;

- un reprezentant care să voteze în Adunarea Generală a Asociației de Dezvoltare Intercomunitară Apă – ADIA Ilfov, în favoarea aprobării modificării și actualizării Contractului de Delegare, a adoptării Actului Adițional nr. 9 la Contractul de Delegare a Gestiunii Serviciului de alimentare cu apă şi de canalizare, a modificării și actualizării Regulamentului de organizare și funcționare al serviciului de alimentare cu apă și de canalizare, a completării și actualizării Caietului de sarcini a serviciului de alimentare cu apă și de canalizare și aprobarea anexării Inventarului bunurilor mobile și imobile, proprietate publică sau privată a unităților administrativ-teritoriale la Contractul de Delegare.
Totodată, se propune Consiliului local să acorde mandat Asociaţiei de Dezvoltare Intercomunitară Apă – ADIA Ilfov, al cărei membru este și comuna Cornetu, județul Ilfov, prin Consiliul Localal al comunei Cornetu, județul Ilfov, să semneze Actul Adițional nr. 9 la Contractul de Delegare, prin reprezentantul său legal, în numele şi pe seama Consiliului Local al comunei Cornetu, județul Ilfov.
Din considerentele anterior expuse, prezint spre dezbatere şi aprobare proiectul de hotărâre privind aprobarea Actului Adițional nr. 9 la Contractul de Delegare a Gestiunii Serviciului de alimentare cu apă şi de canalizare, încheiat la data de 09.11.2009 între Asociația de Dezvoltare Intercomunitară Apă-ADIA Ilfov, în numele și pe seama UAT membre, în calitate de Delegatar și S.C. Apă-Canal Ilfov S.A., în calitate de Delegat (Operator).
PRIMARUL COMUNEI CORNETU, JUDEŢUL ILFOV

Adrian-Eduard STOICA
1

